



**รายงานการวิเคราะห์ผล**

**การประเมินคุณธรรมและความโปร่งใส**

**ในการดําเนินงานของหน่วยงานภาครัฐ**

**ประจําปีงบประมาณ พ.ศ.๒๕๖๓**

**เทศบาลตำบลน้ำปาด**

**อำเภอน้ำปาด จังหวัดอุตรดิตถ์**

**คํานํา**

 ตามที่สํานักงานคณะกรรมการป้องกันและปราบปรามการทุจริตแห่งชาติ (สํานักงาน ป.ป.ช.)ได้พัฒนาเครื่องมือการประเมินเชิงบวกเพื่อเป็นมาตรการป้องกันการทุจริต และเป็นกลไกในการสร้างความตระหนักให้หน่วยงานภาครัฐมีการดําเนินงานอย่างโปร่งใสและมีคุณธรรม โดยใช้ชื่อว่า“การประเมินคุณธรรมและความโปร่งใสในการดําเนินงานของหน่วยงานภาครัฐ (Integrity and Transparency Assessment : ITA)

 การประเมิน ITA เริ่มดําเนินการในปีงบประมาณ พ.ศ.๒๕๕๖ เป็นต้นมาจนถึงปัจจุบัน และมีการขยายขอบเขตและพัฒนาให้มีประสิทธิภาพมากยิ่งขึ้นตามลําดับ ทั้งนี้ คณะรัฐมนตรีได้มีมติเมื่อวันที่ ๒๓ มกราคม ๒๕๖๑ เห็นชอบให้หน่วยงานภาครัฐทุกหน่วยงานให้ความร่วมมือและเข้าร่วมการประเมินคุณธรรมและความโปร่งใสในการดําเนินงานของหน่วยงานภาครัฐ ในปีงบประมาณ พ.ศ. ๒๕๖๑ – ๒๕๖๔ โดยใช้แนวทางและเครื่องมือการประเมินตามที่สํานักงาน ป.ป.ช. กําหนด ทั้งนี้ แผนแม่บทภายใต้ยุทธศาสตร์ชาติ ประเด็นที่ ๒๑ การต่อต้านการทุจริตและประพฤติมิชอบ (พ.ศ.๒๕๖๑-๒๕๘๐)ได้นําผลการประเมิน ITA ไปกําหนดตัวชี้วัดและค่าเป้าหมายของแผนแม่บทฯ โดยในระดับแรก(พ.ศ.๒๕๖๑-๒๕๖๕) กําหนดค่าเป้าหมายให้หน่วยงานภาครัฐที่มีผลการประเมินผ่านเกณฑ์ (๘๕ คะแนนขึ้นไป) ไม่น้อยกว่าร้อยละ ๘๐

 ดังนั้น เพื่อเป็นการยกระดับผลการประเมินคุณธรรมและความโปร่งใสในการดําเนินงานของหน่วยงานภาครัฐ เทศบาลตําบลน้ำปาด จึงได้ดําเนินการวิเคราะห์ผลการประเมินคุณธรรมและความโปร่งใสของหน่วยงานเพื่อเป็นการยกระดับการดําเนินงานในด้านคุณธรรมและความโปร่งใสของหน่วยงานให้มีผลการประเมินที่ดียิ่งขึ้นในปีต่อไป

 **เทศบาลตําบลน้ำปาด**

**พฤศจิกายน ๒๕๖๓**

**สารบัญ**

 **หน้า**

หลักการและเหตุผล ๑

กรอบและเกณฑ์การประเมินคุณธรรมและความโปร่งในการดําเนินงานของหน่วยงานภาครัฐ

 เครื่องมือและแหล่งการประเมินแบ่งตามตัวชี้วัด ๑

 การประมวลผลคะแนน ๒

ผลการประเมินคุณธรรมและความโปร่งใสในการดําเนินงานของหน่วยงานภาครัฐ

 แบบวัดการรับรู้ของผู้มีส่วนได้ส่วนเสียภายใน ๓

 แบบวัดการรับรู้ของผู้มีส่วนได้ส่วนเสียภายนอก ๓

 แบบตรวจการเปิดเผยข้อมูลสาธารณะ ๓

การวิเคราะห์ข้อมูล

 การวิเคราะห์โดยจําแนกตามตัวชี้วัด ๔

 การวิเคราะห์โดยจําแนกตามแบบวัดการรับรู้ ฯ 5

**รายงานการวิเคราะห์ผลการประเมินคุณธรรมและความโปร่งใส**

**ในการดําเนินงานของหน่วยงานภาครัฐ ประจําปีงบประมาณ พ.ศ.๒๕๖๓**

**หน่วยงาน เทศบาลตําบลน้ำปาด**

---------------------------------------------------------------------------

**๑. หลักการและเหตุผล**

 ตามที่สํานักงานคณะกรรมการป้องกันและปราบปรามการทุจริตแห่งชาติ (สํานักงาน ป.ป.ช.)ได้พัฒนาเครื่องมือการประเมินเชิงบวกเพื่อเป็นมาตรการป้องกันการทุจริต และเป็นกลไกในการสร้างความตระหนักให้หน่วยงานภาครัฐ มีการดําเนินงานอย่างโปร่งใสและมีคุณธรรม โดยใช้ชื่อว่า“การประเมินคุณธรรมและความโปร่งใสในการดําเนินงานของหน่วยงานภาครัฐ (Integrity andTransparency Assessment : ITA) ปัจจุบันการประเมินคุณธรรมและความโปร่งใสในการดําเนินงานของหน่วยงานภาครัฐ ได้ถูกกําหนดเป็นกลยุทธ์ที่สําคัญของยุทธศาสตร์ชาติว่าด้วยการป้องกันและปราบปรามการทุจริต ระยะที่ ๓ (พ.ศ.๒๕๖๐-๒๕๖๔) ซึ่งถือว่าเป็นการยกระดับให้เป็นการประเมินคุณธรรมและความโปร่งใสในการดําเนินงานของหน่วยงานภาครัฐให้เป็น “มาตรการป้องกันการทุจริตเชิงรุก” ที่หน่วยงานภาครัฐทั่วประเทศจะต้องดําเนินการ โดยมุ่งหวังให้หน่วยงานภาครัฐที่เข้ารับการประเมินได้รับทราบผลการประเมินและแนวทางในการพัฒนาและยกระดับหน่วยงานในด้านคุณธรรมและความโปร่งใสในการดําเนินงานได้อย่างเหมาะสม

**๒. กรอบและเกณฑ์การประเมินคุณธรรมและความโปร่งในการดําเนินงานของหน่วยงานภาครัฐ**

 ๒.๑ การประเมินคุณธรรมและความโปร่งใสในการดําเนินงานของหน่วยงานของรัฐ (ITA) ประจําปีงบประมาณ พ.ศ.๒๕๖๓ ประกอบด้วย ๑๐ ตัวชี้วัด โดยประกอบด้วยเครื่องมือในการเก็บรวบรวมข้อมูล ๓ เครื่องมือ ๓ แหล่งข้อมูลฯ โดยสรุป ดังนี้

**ตารางแสดงเครื่องมือและแหล่งการประเมินแบ่งตามตัวชี้วัด**

|  |  |  |  |
| --- | --- | --- | --- |
| **เครื่องมือ****ในการประเมิน** | **แหล่งข้อมูลในการประเมิน** | **ตัวชี้วัด** | **น้ำหนัก (๑๐๐)** |
| แบบวัดการรับรู้ของผู้มีส่วนได้ส่วนเสียภายใน(IIT) | บุคลากรภายในหน่วยงานผู้บริหาร ผู้อํานวยการกอง/หัวหน้า/ข้าราชการ/ลูกจ้างประจำ/พนักงานจ้าง ที่ทํางานให้กับหน่วยงานภาครัฐเป็นระยะเวลาไม่น้อยกว่า ๑ ปี | ตัวชี้วัดที่ ๑ การปฏิบัติหน้าที่ | ร้อยละ๓๐ |
| ตัวชี้วัดที่ ๒ การใช้งบประมาณ |
| ตัวชี้วัดที่ ๓ การใช้อํานาจ |
| ตัวชี้วัดที่ ๔ การใช้ทรัพย์สินของทางราชการ |
| ตัวชี้วัดที่ ๕ การแก้ไขปัญหาการทุจริต |
| แบบวัดการรับรู้ของผู้มีส่วนได้ส่วนเสียภายนอก(EIT) | บุคคล นิติบุคคลบริษัทเอกชน หรือหน่วยงานรัฐอื่นที่เคยมารับบริการหรือมาติดต่อตามภารกิจของหน่วยงานภาครัฐ | ตัวชี้วัดที่ ๖ คุณภาพการดําเนินงาน | ร้อยละ๓๐ |
| ตัวชี้วัดที่ ๗ ประสิทธิภาพการสื่อสาร |
| ตัวชี้วัดที่ ๘ การปรับปรุงระบบการทํางาน |
| แบบตรวจการเปิดเผยข้อมูลสาธารณะ(OIT) | เว็บไซต์หลัก ของหน่วยงานภาครัฐ ที่ใช้ในการสื่อสารต่อสาธารณะ | ตัวชี้วัดที่ ๙ การเปิดเผยข้อมูล | ร้อยละ๔๐ |
| ตัวชี้วัดที่ ๑๐ การป้องกันการทุจริต |

- 2 -

๒.๒ การประมวลผลคะแนน การกําหนดเกณฑ์การประเมินผล และการรายงานผลการประเมิน ITA ในลักษณะค่าคะแนน โดยมีคะแนนเต็ม ๑๐๐ คะแนน ควบคู่กับระดับผลการประเมิน
(Rating Score) โดยจําแนกออกเป็น ๗ ระดับ รายละเอียด ดังนี้

|  |  |  |  |
| --- | --- | --- | --- |
| **คะแนน** | **แบบ IIT** | **แบบ EIT** | **แบบ OIT** |
| คะแนนข้อคําถามคะแนนของ | คะแนนเฉลี่ยของข้อคําถามจากผู้ตอบทุกคน | คะแนนเฉลี่ยของข้อคําถามจากผู้ตอบทุกคน | ข้อคําถาม |
| คะแนนตัวชี้วัดย่อย | - | - | คะแนนเฉลี่ยของทุกข้อคําถามในตัวชี้วัดย่อย |
| คะแนนตัวชี้วัด | คะแนนเฉลี่ยของทุกข้อคําถามในตัวชี้วัด | คะแนนเฉลี่ยของทุกข้อคําถามในตัวชี้วัด | คะแนนเฉลี่ยของทุกตัวชี้วัดย่อยในตัวชี้วัด |
| คะแนนแบบสํารวจ | คะแนนเฉลี่ยของทุกตัวชี้วัดในแบบสํารวจ | คะแนนเฉลี่ยของทุกตัวชี้วัดในแบบสํารวจ | คะแนนเฉลี่ยของทุกตัวชี้วัดในแบบสํารวจ |
| น้ำหนักแบบสํารวจ | ร้อยละ ๓๐ | ร้อยละ ๓๐ | ร้อยละ ๔๐ |
| **คะแนนรวม** | **ผลรวมของคะแนนแบบสํารวจที่ถ่วงน้ำหนัก** |



ซึ่งตามแผนแม่บทภายใต้ยุทธศาสตร์ชาติ ประเด็นที่ ๒๑ การต่อต้านการทุจริตและประพฤติ มิชอบ
(พ.ศ. ๒๕๖๑ – ๒๕๘๐) ในระยะแรกของแผนแม่บทฯ (พ.ศ. ๒๕๖๑ – ๒๕๖๕) ได้กําหนด ค่าเป้าหมายของตัวชี้วัด ให้หน่วยงานภาครัฐที่มีผลการประเมิน ITA ผ่านเกณฑ์ (ร้อยละ ๘๕) มีสัดส่วน ไม่น้อยกว่าร้อยละ ๘๐ และแผนงานบูรณาการต่อต้านการทุจริตและประพฤติมิชอบก็ได้กําหนด ค่าเป้าหมายในปี พ.ศ. ๒๕๖๓
ให้หน่วยงานภาครัฐมีผลการประเมิน ITA ผ่านเกณฑ์มีสัดส่วนไม่น้อยกว่า ร้อยละ ๕๐

- 3 -

๓. ผลการประเมินคุณธรรมและความโปร่งใสในการดําเนินงานของหน่วยงานภาครัฐผลการประเมินคุณธรรมและความโปร่งใสในการดําเนินงานของเทศบาลตําบลน้ำปาด ประจําปีงบประมาณ พ.ศ.๒๕๖๓

|  |
| --- |
| **แบบวัดการรับรู้ของผู้มีส่วนได้ส่วนเสียภายใน****(Internal Integrity and Transparency Assessment : IIT)****(น้ำหนัก ร้อยละ ๓๐)** |
| **ตัวชี้วัด** | **ผลคะแนน (ร้อยละ)** |
| ตัวชี้วัดที่ ๑ การปฏิบัติหน้าที่ |  85.95 |
| ตัวชี้วัดที่ ๒ การใช้งบประมาณ | 83.61 |
| ตัวชี้วัดที่ ๓ การใช้อํานาจ | 81.35 |
| ตัวชี้วัดที่ ๔ การใช้ทรัพย์สินของราชการ  | 79.80 |
| ตัวชี้วัดที่ ๕ การแก้ไขปัญหาการทุจริต  | 77.97 |
| **ค่าคะแนน IIT** | **เฉลี่ย ๘๑.73** |

|  |
| --- |
| **แบบวัดการรับรู้ของผู้มีส่วนได้ส่วนเสียภายนอก****(External Integrity and Transparency Assessment : EIT)****(น้ำหนัก ร้อยละ ๓๐)** |
| **ตัวชี้วัด** | **ผลคะแนน (ร้อยละ)** |
| ตัวชี้วัดที่ 6 คุณภาพการดําเนินงาน | 77.35 |
| ตัวชี้วัดที่ 7 ประสิทธิภาพการสื่อสาร | 76.81 |
| ตัวชี้วัดที่ 8 การปรับปรุงระบบการทํางาน | 75.91 |
| **ค่าคะแนน EIT** | **เฉลี่ย 76.69**  |

|  |
| --- |
| **แบบตรวจการเปิดเผยข้อมูลสาธารณะ****(Open Data Integrity and Transparency Assessment : OIT)****(น้ำหนัก ร้อยละ ๔๐)** |
| **ตัวชี้วัด** | **ผลคะแนน (ร้อยละ)** |
| ตัวชี้วัดที่ 9 การเปิดเผยข้อมูล | 56.04 |
| ตัวชี้วัดที่ 10 การป้องกันการทุจริต | 6.25 |
| **ค่าคะแนน OIT** | **เฉลี่ย 31.14** |
| **คะแนนภาพรวมหน่วยงาน**  | **เฉลี่ย 60.33** |
| **ระดับผลการประเมิน**  | **D** |

- 4 -

๔. การวิเคราะห์ข้อมูล จากการประเมินผลคุณธรรมและความโปร่งใสในการดําเนินงานของเทศบาล-ตําบลน้ำปาด ประจําปีงบประมาณ พ.ศ.๒๕๖๓ โดยภาพรวมได้คะแนน 60.33 อยู่ในระดับ D สามารถวิเคราะห์ ผลการประเมิน ได้ดังนี้

**๔.๑ วิเคราะห์โดยจําแนกตามตัวชี้วัด**

**ข้อเสนอแนะ**

EIT- การจัดเก็บรวบรวมข้อมูลตามแบบสำรวจ EIT จากผู้มีส่วนได้ส่วนเสียภายนอก พบว่า รายชื่อที่ได้จากระบบบางรายไม่ได้เป็นผู้มีส่วนได้ส่วนเสียภายนอกกับหน่วยงาน ช่องทางการติดต่อไม่ถูกต้อง เช่น หมายเลขโทรศัพท์ ที่อยู่ หน่วยงานควรนำเข้าข้อมูลผู้มีส่วนได้ส่วนเสียภายนอกตามจำนวนขั้นต่ำที่กำหนด และมีช่องทางการติดต่อที่ครบถ้วนสมบูรณ์ตามแบบฟอร์มที่กำหนด

OIT- หน่วยงานยังไม่เข้าใจรายละเอียดของแต่ละตัวชี้วัด จึงทำให้เตรียมข้อมูล และองค์ประกอบด้านข้อมูลไม่สอดคล้องกับตัวชี้วัด เช่น

- ๐2 ข้อมูลผู้บริหาร

- ๐4 แผนยุทธศาสตร์หรือแผนพัฒนาหน่วยงาน

- ๐8 Q&A

- ๐9 Social Network

- ๐24 รายงานผลการจัดซื้อจัดจ้างหรือการจัดหาพัสดุประจำปี

- 5 -

- ๐25 นโยบายการบริหารทรัพยากรบุคคล

- ๐27 หลักเกณฑ์การบริหารและพัฒนาทรัพยากรบุคคล

- ๐28 รายงานผลการบริหารและพัฒนาทรัพยากรบุคคลประจำปี

- ๐33 การเปิดโอกาสให้เกิดการมีส่วนร่วม

- ๐34 เจตจำนงสุจริตของผู้บริหาร

- ๐35 การมีส่วนร่วมของผู้บริหาร

- ๐38 การเสริมสร้างวัฒนธรรมองค์กร

- ๐39 แผนปฏิบัติการป้องกันการทุจริตประจำปี

- ๐41 รายงานผลการดำเนินการป้องกันการทุจริตประจำปี

- ๐42 มาตรการส่งเสริมคุณธรรมและความโปร่งใสภายในหน่วยงาน

- ๐43 การดำเนินการตามมาตรการส่งเสริมคุณธรรมและความโปร่งใสภายในหน่วยงาน

หน่วยงานจึงควรมีการทำความความเข้าใจกับรายละเอียดของแต่ละตัวชี้วัดก่อนจะดำเนินการเตรียมข้อมูลต่าง ๆ

- หน่วยงานควรมีการทำความความเข้าใจกับรายละเอียดของแต่ละตัวชี้วัดก่อนจะดำเนินการเตรียมข้อมูลต่าง ๆ และการกำหนด link ของ ULR ที่สอดคล้องกับตัวชี้วัด เช่น

- ๐11 รายงานการกำกับติดตามการดำเนินงานประจำปี รอบ 6 เดือน

- ๐12 รายงานผลการดำเนินงานประจำปี

- ๐17 E-Service

- ๐19 รายงานการกำกับติดตามการใช้จ่ายงบประมาณ ประจำปี รอบ 6 เดือน

- ๐23 สรุปผลการจัดซื้อจัดจ้างหรือการจัดหาพัสดุรายเดือน

- ๐36 การประเมินความเสี่ยงการทุจริตประจำปี

- ๐37 การดำเนินการเพื่อจัดการความเสี่ยงการทุจริต

**๔.๒ วิเคราะห์โดยจําแนกตามแบบวัดการรับรู้ (แหล่งข้อมูลการประเมิน) และการเปิดเผยข้อมูล**

31.14

76.69

- 6 –

**๔.๒.๑ แบบวัดการรับรู้ของผู้มีส่วนได้ส่วนเสียภายใน (Internal Integrity and Transpa -rency Assessment : IIT) ได้คะแนนร้อยละ ๘๑.73**

เป็นการวัดการรับรู้ของผู้มีส่วนได้ส่วนเสียภายใน เทศบาลตําบลน้ำปาด ตั้งแต่ระดับผู้บริหาร ผู้อํานวยการ หัวหน้า ข้าราชการ ลูกจ้างประจำ ไปจนถึงพนักงานจ้าง ที่ทํางานให้กับเทศบาลตําบลน้ำปาดมาเป็นระยะเวลาไม่น้อยกว่า ๑ ปี โดย เข้าตอบแบบวัดการรับรู้ตามช่องทางการเข้าตอบผ่าน URL หรือ
QR code ซึ่งจะเป็นการตอบเข้าสู่ระบบ ITAS โดยตรงและคะแนน IIT ประจําปีงบประมาณ ๒๕๖๓ ที่ได้นั้นไม่ผ่านเกณฑ์การประเมิน (ได้คะแนนร้อยละ ๘๕ ขึ้นไป)

**ข้อเสนอแนะในการปรับปรุงและพัฒนา**

๑. เรื่อง การปฏิบัติหน้าที่ หรือการให้บริการผู้มาติดต่อราชการ ต้องปฏิบัติให้เป็นไปตามขั้นตอน และระยะเวลาที่กําหนด เท่าเทียม ไม่เลือกปฏิบัติ โดยต้องให้ความสําคัญกับงานมุ่งเน้นที่ผลสําเร็จของงาน และพร้อมรับผิดชอบ หากเกิดความผิดพลาดหากเหตุเกิดจากตนเอง

๒. เรื่อง การใช้งบประมาณ หน่วยงานต้องให้ความรู้ สร้างความเข้าใจเกี่ยวกับแผนการใช้จ่ายงบประมาณประจําปีให้บุคลากรภายในหน่วยงาน การใช้งบประมาณให้เกิดความคุ้มค่าตรงตามวัตถุประสงค์ของงบประมาณ ไม่เอื้อประโยชน์ต่อบุคคลใดบุคคลหนึ่ง และเปิดโอกาสให้บุคลากรภายในหน่วยงานมีส่วนร่วมในการตรวจสอบการใช้งบประมาณ หรือการจัดซื้อจัดจ้างได้และความโปร่งใสในการดําเนินงานของหน่วยงานภาครัฐ

 ๓. เรื่อง การใช้อํานาจ ผู้บังคับบัญชามีการมอบหมายงานอย่างเหมาะสมเป็นธรรม การพิจารณาประเมินผลการปฏิบัติงานต้องพิจารณาจากคุณภาพของงาน ไม่ใช้อํานาจสั่งการให้ทําในสิ่งที่ไม่ถูกต้อง
หรือเสี่ยงต่อการทุจริต

 ๔. เรื่อง การใช้ทรัพย์สินของทางราชการ หน่วยงานต้องจัดทําคู่มือ และแผนผังขั้นตอนการปฏิบัติงาน ขั้นตอนการขออนุญาตยืม คืนทรัพย์สินของทางราชการ หน่วยงานต้องมีการกํากับ ดูแล และตรวจสอบทรัพย์สิน และการใช้ทรัพย์สินของทางราชการอย่างสม่ำเสมอ เพื่อป้องกันการนําไปใช้ประโยชน์ส่วนตัว
กลุ่มหรือพวกพ้อง

 ๕. เรื่อง การแก้ไขปัญหาเกี่ยวกับการทุจริต ผู้บริหารสูงสุดต้องให้ความสําคัญกับการต่อต้านการทุจริตอย่างจริงจัง หน่วยงานต้องมีการจัดทําแผนป้องกันและปราบปรามการทุจริตและมาตรการป้องกันการทุจริตในหน่วยงาน และต้องดําเนินการประชาสัมพันธ์แผนฯและมาตรการดังกล่าวด้วย มีการมอบนโยบาย สร้างความตระหนักรู้ให้บุคลากรภายในหน่วยงาน และถือปฏิบัติอย่างเคร่งครัด ต้องมีการตรวจสอบจากฝ่ายตรวจสอบทั้งภายในและภายนอกหน่วยงาน แล้วนําผลการตรวจสอบนั้น ไปปรับปรุงการทํางานเพื่อป้องกันการเกิดการทุจริตในอนาคตด้วย ทั้งนี้หน่วยงานต้องสร้างความเชื่อมั่นให้บุคลากรภายในหน่วยงานในการร้องเรียนเมื่อพบเห็นการทุจริต หรือเบาะแสอันควรสงสัยภายในหน่วยงาน ต้องจัดให้มีช่องทางให้สามารถแจ้งเรื่องร้องเรียน
ส่งหลักฐาน ที่สะดวก สามารถติดตามผลการร้องเรียนได้ โดยมีมาตรการคุ้มครองผู้ร้องเรียน ข้อมูลผู้ร้องเรียนจะต้องถูกเก็บเป็นความลับ

**๔.๒.๒ แบบวัดการรับรู้ของผู้มีส่วนได้ส่วนเสียภายนอก (External Integrity and Transpa -rency Assessment : EIT) ได้คะแนนร้อยละ 76.69**

เป็นการวัดการรับรู้ของผู้มีส่วนได้ส่วนเสียภายนอก ผู้รับบริการ ผู้มาติดต่อ หรือผู้มีส่วนได้เสียของหน่วยงานต่อคุณภาพการดําเนินงานของเทศบาลตําบลน้ำปาด โดยเข้าตอบแบบ วัดการรับรู้ตามช่องทางการเข้าตอบ ผ่าน URL หรือ QR code ซึ่งจะเป็นการตอบเข้าสู่ระบบ ITAS โดยตรงและคะแนน EIT
ประจําปีงบประมาณ ๒๕๖๓ ที่ได้นั้นไม่ผ่านเกณฑ์การประเมิน (ได้คะแนนร้อยละ ๘๕ ขึ้นไป)

- 7 –

**ข้อเสนอแนะในการพัฒนาและยกระดับคะแนนให้สูงขึ้น**

๑. เรื่อง คุณภาพการดําเนินงาน เจ้าหน้าที่ในหน่วยงานต้องให้ข้อมูลเกี่ยวกับการดําเนินการ
การให้บริการแก่ผู้มาติดต่อ อย่างตรงไปตรงมา ไม่ปิดบังหรือบิดเบือนข้อมูล โดยต้องคํานึงถึงประโยชน์ของประชาชนและส่วนรวมเป็นหลักไม่เรียกรับเงิน ทรัพย์สิน หรือประโยชน์อื่นใดจากผู้รับบริการหรือผู้มีส่วนได้เสีย

๒. เรื่อง ประสิทธิภาพการสื่อสาร หน่วยงานต้องมีการเผยแพร่ข้อมูลต่างๆและผลการดําเนินงานของหน่วยงานต้องเข้าถึงง่าย มีหลากหลายช่องทาง ข้อมูลต้องครบถ้วน และเป็นปัจจุบัน มีช่องทางในการรับฟัง
คําติชม หรือความคิดเห็นเกี่ยวกับการดําเนินงาน การให้บริการ มีการชี้แจง และตอบคําถามเกี่ยวกับการดําเนินงานได้อย่างชัดเจน เมื่อผู้มาติดต่อ ผู้รับบริการมีข้อกังวลสงสัย มีช่องทางให้ผู้มาติดต่อ ผู้รับบริการร้องเรียนการทุจริตของเจ้าหน้าที่ในหน่วยงานได้

๓. เรื่อง การปรับปรุงระบบการทํางาน การปรับปรุงคุณภาพการปฏิบัติงานของเจ้าหน้าที่ในการให้บริการ วิธีการ ขั้นตอนการดําเนินงาน นําเทคโนโลยีมาใช้ในการดําเนินงาน การให้เกิดความสะดวกรวดเร็วมากขึ้น มีการเปิดโอกาสให้ผู้มาติดต่อ เข้ามามีส่วนร่วมในการปรับปรุงพัฒนาการดําเนินงาน การให้บริการให้
ดีขึ้น และมีความโปร่งใสมากขึ้น

**๔.๒.๓ แบบตรวจการเปิดเผยข้อมูลสาธารณะ (Open Data Integrity and Transparency Assessment : OIT) ได้คะแนนร้อยละ 31.๑๔**

การเก็บรวบรวมข้อมูลแบบ OIT ดําเนินการโดยให้หน่วยงานตอบลงในระบบ ITAS โดยการตอบคําถามมี/ไม่มี พร้อมทั้งระบุ URL เพื่อเชื่อมโยงไปสู่แหล่งที่อยู่ของข้อมูล และระบุคําอธิบายเพิ่มเติมประกอบคําตอบซึ่งจะเป็นการตอบเข้าสู่ระบบ ITAS โดยตรง ) จากนั้น คณะที่ปรึกษาการประเมินจะตรวจสอบการเปิดเผยข้อมูลตามแบบ OIT โดยตรวจสอบจากคําตอบและ URL ของหน่วยงานและพิจารณาให้คะแนน
โดยอ้างอิงตามความครบถ้วนขององค์ประกอบตามหลักเกณฑ์ที่กําหนดในแต่ละประเด็นการประเมิน และคะแนน OIT ประจําปีงบประมาณ ๒๕๖๓ ที่ได้นั้นไม่ผ่านเกณฑ์การประเมิน (ได้คะแนนร้อยละ ๘๕ ขึ้นไป)

